Madwar l-Ewropa il-każijiet ta' mewt qed jiżdiedu kull ma jmur. Il-WHO tisħaq li l-Ewropa tinsab taħt theddida, li tista' tittaffa bil-miżuri tal-Covid-19. Eluf ta' persuni bdew jipprotestaw fl-Awstrija, fil-Kroazja u fl-Italja u enfasizzaw l-idea tagħhom kontra aktar restrizzjonijiet li ġew maħsuba mill-WHO biex irażżnu l-firxa tal-Covid-19 u każijiet ta' mewt. L-Għaqda Dinjija tas-Saħħa tinsab ħosbiena dwar iż-żieda fl-infezzjonijiet madwar l-Ewropa. Id-Direttur Reġjonali, Hans Kluge, jgħid li mingħajr dawn il-miżuri, sar-rebbiegħa l-Ewropa se jkun hemm sa nofs miljun każ ta' mewt ieħor tal-Covid-19. Minn banda l-oħra, fir-Renju Unit, il-Ministru tas-Saħħa Ingliż Sajid Javid ħabbar li qed jingħataw kważi 400,000 booster tal-Covid 19 kuljum, rata tajba li qed żżomm milli jiddaħħlu iktar miżuri. L-Awtoritajiet tas-Saħħa qed jgħidu li l-booster issa mistennija tiġi estiża għal dawk il-persuni ta' bejn l-40 u d-49 sena. L-Aġenzija tas-Saħħa u s-Sigurtà fir-Renju Unit ikkonkludiet li xi studju qed jirriżulta li l-booster qed joffri iżjed minn 90% protezzjoni kontra s-sintomi severi tal-Covid-19. Il-booster qed isservi ta' tarka speċjalment anke għal dawk il-persuni minn 50 sena u iktar. Is-sit euronews ippubblika filmat ta' uħud mill-protesti ġewwa Ruma fl-Italja. Is-sitwazzjoni tal-Covid-19 fl-Ewropa wasslet biex il-Parlament Ewropew iddeċieda li jerġa' jdaħħal il-miżuri li permezz tagħhom l-Ewroparlamentari jipparteċipaw f'seduti u laqgħat u jivvutaw b'mod virtwali. Dan se jidħol fis-seħħ mit-Tnejn. Stqarrija tal-Parlament Ewropew qalet li sabiex il-Parlament jibqa' jaħdem u fl-istess waqt titħares is-saħħa ta' kulħadd, jistgħu jattendu fil-binja il-membri parlamentari li jkollhom diskors f'ħin allokat. Dan l-arranġament se jibqa' fis-seħħ sal-24 ta' Diċembru. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bosta Jsellmu L-Omm Ta' Żewġt Itfal Li Ġiet Nieqsa Fl-Età Ta' 39 Sena "Ninsab Emozzjonata Wisq… Kellha Tkun Baby Girl Li Due Date Tagħha Biex Titwieled Kellu Jkun Ġimgħa Qabel Il-Milied" Bil-Filmat: "Jien Batejt… Ilni 20 Sena Biex Qrajt L-Aħbarijiet… Dik Tweġġagħni Ħafna" - Maria La Barokka Bil-Filmat: X'Inhi R-Raġuni Għaliex It-Tumble Dryer Hi Rrakkomandata Aktar Fi Żmien Ta' Pandemija?